**ZAPISNIK**

**s virtualne sjednice Nastavničkog vijeća, održane u petak 22.5.2020. u 9,00 sati**

Popis nazočnih prema e-popisu nazočnosti sjednici.

**Dnevni red:** 1.) Verifikacija zapisnika sa sjednice Nastavničkog vijeća održane

 9.4.2020.

 2.) Izmjena i dopuna Godišnjeg plana i programa

 3.) Organizacija i vremenik obrane završnog rada

 4.) Donošenje odluke o imenovanju dežurnih nastavnika na

 državnoj maturi

 5.) Udžbenici

 6.) Razno

Ad 1.) Ravnatelj je Učilišta Mladen Smodlaka, prof., Svima nazočnima u virtualnoj zbornici predočio zapisnik s prethodne sjednice Nastavničkog vijeća od 9.4.2020.

**Zaključak:** Nastavniko vijeće jednoglasno usvaja sve zaključke s prethodne sjednice Nastavničkog vijeća od 9.4.2020.

Ad 2.) Ravnatelj Učilišta Mladen Smodlaka, prof., predlaže izmjene i dopune Godišnjeg plana i programa rada škole. Budući da je NCVVO izmijenio raspored polaganja Državne mature koji kolidira s obranama završnog rada, predlaže se novi vremenik obrane završnog rada od 6. do 16.6.2020. kako bi se u novonastaloj pandemijskoj situaciji ispoštovale sve epidemiološke mjere.

**Zaključak:** Nakon provedena glasovanja na daljinu i ispunjavanja upitnika, većinskim je glasom (samo jedna osoba suzdržana) zaključeno da se usvaja novi vremenik obrane završnog rada od 6.6. do 16.6.2020.

Ad 3.) Ravnatelj Učilišta Mladen Smodlaka ,prof., izvijestio je sve nazočne da voditelji smjena Boris Srećković, prof., i Ivana Purić, dipl.ing., izrađuju raspored obrane završnog rada, od kojega će eventualno neznatno istupati 4.i i 4.j razredi (četverogodišnji program turističko-hotelijerskog komercijalista) zbog uključenosti u ispite državne mature. Oni će na obranu završnoga rada izaći 15.6. i 16.6.2020. Ravnatelj Učilišta još je jednom podsjetio sve nazočne da Povjerenstvo za obranu završnog rada čine razrednik, mentor i sustručnjak.

**Zaključak:** Nastavničko vijeće jednoglasno usvaja ovaj naputak za rad.

Ad 4.) Školski koordinator za državnu maturu Boris Srećković, prof., izvijestio je sve nazočne da će svi nastavnici predviđeni za dežurstva na ispitima državne mature u nadolazećim danima dobiti Rješenje o dežurstvu na državnoj maturi prema već postojećem rasporedu koji će biti na uvidu u virtualnoj zbornici.

**Zaključak:** Nastavničko vijeće jednoglasno usvaja ovaj naputak za rad.

A 5.) Ravnatelj Učilišta Mladen Smodlaka, prof., napominje da svi udžbenici, kao i učenički tableti posuđeni od škole, moraju biti na vrijeme vraćeni i u ispravnom stanju. Denis Vrdoljak, prof., u ime Povjerenstva za udžbenike napominje da učenici završnih razreda udžbenike vraćaju u za to predviđeni prostor u školskoj knjižnici, a učenici ostalih razreda u prostor školske papirnice. Svaki je učenik dužan vratiti revers, a razrednici moraju napraviti popis vraćenih udžbenika po predmetima te taj popis ostaviti na mjestu u zbornici gdje sjedi spomenuti kolega ili na mjestu gdje sjedi Danijela Stanušić, prof.

**Zaključak:** Nastavničko vijeće jednoglasno usvaja ovaj naputak za rad.

Ad 6.) Razno:

Ravnatelj Učilišta Mladen Smodlaka, prof., napominje da će učenici koji nisu odradili praktičnu nastavu izvan škole biti upućeni na predmetni ispit. Postoje i slučajevi u kojima učenici više ne mogu odrađivati praksu kod prijašnjeg poslodavca. Takvim je učenicima omogućeno obavljanje praktične nastave u obliku stručnih vježbi u školskim praktikumima, ali bez novčane naknade. Vježbe započinju u ponedjeljak 25.5.2020. Za sve informacije u svezi praktične nastave učenici se mogu obratiti gđi Vesni Banić u sobi 121.

**Zaključak:** Nastavničko vijeće jednoglasno usvaja ovaj naputak za rad.

Ravnatelj Učilišta napominje da će se na sjednicama razrednih vijeća završnih razreda 29.5.2020. donijeti odluka o upućivanju učenika na predmetni ispit iz praktične nastave ukoliko ista nije odrađena. Ured praktične nastave mora zaključiti ocjene iz praktične nastave temeljem evidencije/dnevnika rada u učeničkim mapama.

**Zaključak:** Nastavničko vijeće jednoglasno usvaja ovaj naputak za rad.

Ravnatelj Učilišta izvješćuje sve nazočne da su dužni otvoriti e-pretinac jer će se od mjeseca lipnja izvješća plaća odlagati u e-pretinac.

**Zaključak:** Nastavničko vijeće jednoglasno usvaja ovaj naputak za rad.

Voditelj Obrazovanja odraslih Robert Sabljak, prof., moli razrednike završnih razreda da u svoje (završne) trogodišnje razrede stave poveznicu o mogućnosti nastavka školovanja i polaganja razlikovnih ispita za četvrtu godinu smjera turističko-hotelijerski komercijalist.

**Zaključak:** Nastavničko vijeće jednoglasno usvaja ovaj naputak za rad.

Ravnatelj Učilišta Mladen Smodlaka, prof., naglašava da se ocjene i u nastavi na daljinu zaključuju na posljednjem nastavnom satu te da ocjena mora biti javna. Skreće pozornost da ovoj pandemijskoj situaciji posebnu pažnju obrate na učenike s poteškoćama.

**Zaključak:** Nastavničko vijeće jednoglasno usvaja ovaj naputak za rad.

Ravnatelj Učilišta:

Mladen Smodlaka, prof. Zapisničarka:

 Snježana Mikulan, prof.